**6. razred: NARAVOSLOVJE** ***– pouk na daljavo***

Ponedeljek, 25. 5. 2020 Zaporedna ura: 16., 17./ 64., 65.

Četrtek, 28. 5. 2020

Naj te spomnim, da je 29. maj zadnji dan za oddajo naloge opazovanje sadnega drevesa. Kdor mi v roku ne bo poslal, mu odbijem tokče. Točke bom tudi odbila, če vas bom morala opozarjati, da še kaj manjka (kot je bilo pri gospodinjstvu). Še enkrat vas opozarjam, da natančno prebetere navodila in kriterije ocenjevanja.

* Sedaj preveri pravilnost odgovorov iz prejšnje ure. Če imaš napake ali če odgovori niso natančni, popravi ali dodaj.

**ALGE**

1. Kje najdemo alge? **Alge so predvsem vodne rastline.**
2. Po čem se alge med seboj razlikujejo? **Po barvi: zelene, rdeče, rjave, rumenkaste; ali so enocelične ali mnogocelične.**
3. Kaj je steljka? **Enocelični ali večcelični organizem, ki nima razvitih rastlinskih organov. Telo alg imenujemo steljka, rastline so pa steljčnice.**

**MAHOVI**

1. Kje uspevajo mahovi? **V vlažnih in temnih mestih, običajno tam, kjer je svetloba prešibka za druge rastline.**
2. Ali imajo razvite rastlinske organe? **Mahovi še nimajo razvitih listov, stebla in korenin, prav tako ne razvijejo cvetov in semen.**
3. Kako se mahovi razmnožujejo? **Mahovi se razmnožujejo spolno s trosi.**

**PRAPROTNICE**

1. Kako delimo praprotnice? Poglej v prilogi? **Lisičjakovci, presličevci, praproti.**
2. Katere rastlinske organe imajo razvite? **Korenine, steblo in liste. Cvetov nimajo.**
3. Kako se razmnožujejo? **S trosi.**
4. Kje se pri praprotih razvijajo trosi? **Na spodnji strani listov.**

**Nova snov: Rastlinski sistem - nadaljevanje**

* Učbenik stran 111 in 112 ter spletni e-učbenik (od 186 do 188):

<https://eucbeniki.sio.si/nar6/2007/index3.html>

V obeh učbenikih preberi **o semenkah.** Dobro si oglej slike in reši naloge, ki so vmes.

* **Zapiši podnaslov in odgovori na vprašanja** (če odgovoriš s celimi stavki, ni treba vprašanja prepisati, drugače pa ja)**:**

**SEMENKE**

1. Katere rastlinske organe imajo razvite semenke?
2. Kako jih delimo, glede na zgradbo cvetov ter razvoj in razširjanje semen?
3. GOLOSEMENKE
4. Naštej nekaj rastlin, ki jih uvrščamo med golosemenke?
5. Kaj je posebnost golosemenk?
6. Kdo jih oprašuje?
7. Imajo enospolne ali dvospolne cvetove?

KRITOSEMENKE

1. Kaj je značilno za kritosemenke?
2. Kakšne cvetove imajo kritosemenke?
3. Kaj spada med kritosemenke?
4. Kako delimo kritosemenke?
5. Po čem sta skupini dobili ime?
6. S pomočjo učbenika na strani 112 navedi razlike med enokaličnicami in dvokaličnicami. Poglej nazaj v zvezek, če imaš tabelo o razlikah dokončano.
7. Naštej nekaj predstavnikov enokaličnic in nekaj dvokaličnic.
* V DZ na strani 18, 19 in 20 reši naloge 6, 7, 8 in 9.

Drugič boš pregledal svoj izdelek popravil in dopisal, če bo potrebno.